Rao Doohad
ராவ் தூஹத் ரத்தோர் குலத்தைச் சேர்ந்த ஒரு இந்தியத் தலைவர் ஆவார். கிபி 1291 மற்றும் 1309 க்கு இடையில், இன்றைய இந்திய மாநிலமான ராஜஸ்தானின் ஒரு பகுதியில் ஒரு சிறிய சமஸ்தானத்தை ஆட்சி செய்தார். ராவ் தூஹத் ராஜஸ்தானில் உள்ள நாகானா கிராமத்தில் நாக்னேச்சியா மா கோயிலைக் கட்டியதாகக் கூறப்படுகிறது. ராவ் அஸ்தானின் மகனான தூஹத், கிபி 1291இல் தனது தந்தையின் தோட்டங்களை மரபுரிமையாகப் பெற்றார். அடுத்த சில ஆண்டுகளில், தூஹத் 140 கிராமங்களை கைப்பற்றி அவற்றை தனது சமஸ்தானத்தில் சேர்த்ததாகக் கூறப்படுகிறது. இன்றைய ராஜஸ்தானில் உள்ள பாலி மற்றும் கேட் நகரங்களில் இருந்து அவர் ஆட்சி செய்தார். ஒரு சந்தர்ப்பத்தில், தூஹத் அருகிலுள்ள மண்டோர் நகரைக் கைப்பற்றினார், இது அந்த நேரத்தில் ராஜ்புத்துகளின் பரிஹார் குலத்தின் தலைநகராக இருந்தது. இருப்பினும், மண்டோர் விரைவில் பரிஹார்களால் மீண்டும் கைப்பற்றப்பட்டது. அவர்களை மீண்டும் வெளியேற்ற, ராவ் தூஹத் மண்டோர் மீது மற்றொரு தாக்குதலை நடத்தினார். தோப் மற்றும் தர்சிஂஹாரி கிராமங்களுக்கு இடையில் எங்கோ, பரிஹார்களுடன் ஒரு மோதல் ஏற்பட்டது. இந்த சம்பவத்தில்தான் தூஹத் கொல்லப்பட்டார். இது கிபி 1309ஆம் ஆண்டில் நிகழ்ந்தது. ராவ் தூஹத் ராய்பால், கீர்த்திபால், பெஹத், பைதர், ஜோகா, தாலு மற்றும் வேகத் என்ற ஏழு மகன்களின் தந்தை ஆவார். தோஹாத்துக்குப் பிறகு ராய்பால் ஆட்சிக்கு வந்தார், அவர் பஞ்சத்தின் போது தேவைப்படுபவர்களுக்கு தானியங்களை நன்கொடையாக வழங்கினார், இதனால் மஹிரேலான் (இந்திரா) என்று பிரபலமானார். ..